Vispārējās tiesas priekšsēdētāja 2014. gada 28. novembra rīkojums – Airport Handling/Komisija
(lieta T‑688/14 R)
Pagaidu noregulējums – Valsts atbalsts – Pienākums atgūt atbalstu, ko kādas lidostas publiskais apsaimniekotājs ir piešķīris meitasuzņēmumam, kurš ir atbildīgs par pārvaldības pakalpojumiem – Minētās sabiedrības likvidācija – Jaunas sabiedrības, kas ir atbildīga par pārvaldības pakalpojumiem, izveide – Komisijas lēmums uzsākt formālu izmeklēšanas procedūru valsts atbalsta jomā, lai pārbaudītu, vai divu sabiedrību starpā pastāv saimnieciska pēctecība – Pieteikums par izpildes apturēšanu – Pamatprasības acīmredzama nepieņemamība – Nepieņemamība – Steidzamības neesamība
1.                     Pagaidu noregulējums – Izpildes apturēšana – Pieņemamības nosacījumi – Pamatprasības “prima facie” pieņemamība – Pagaidu noregulējuma tiesneša veiktā pamatprasības virspusēja izvērtēšana – Tiesību akts, kas nevar būt prasības par tiesību akta atcelšanu priekšmets – Nepieņemamība (LESD 278. pants; Vispārējās tiesas Reglamenta 104. panta 1. punkts) (sal. ar 21.–23. punktu)
2.                     Prasība atcelt tiesību aktu – Pārsūdzami tiesību akti – Tiesību akti, kas pieņemti tiesisko seku radīšanai – Jēdziens – Nosacījumi (LESD 263. pants) (sal. ar 25. punktu)
3.                     Prasība atcelt tiesību aktu – Pārsūdzami tiesību akti – Tiesību akti, kas rada saistošas tiesiskās sekas – Komisijas lēmums uzsākt formālu īstenojama valsts pasākuma izmeklēšanas procedūru, kas apvienota ar pagaidu kvalificēšanu par jaunu atbalstu – Iekļaušana (LESD 107. panta 1. punkts, 108. panta 3. punkts un 263. pants; Padomes Regulas Nr. 659/1999 6. un 7. pants) (sal. ar 26.–28., 30., 31. un 48. punktu)
4.                     Valsts atbalsts – Komisijas lēmums uzsākt formālu valsts pasākuma izmeklēšanas procedūru – Komisijas veikto vērtējumu pagaidu raksturs – Dalībvalstij radītas tūlītējas, drošas un pietiekami saistošas sekas un pamatotas šaubas par attiecīgā pasākuma likumību (LESD 108. panta 2. punkts; Padomes Regulas Nr. 659/1999 6. pants) (sal. ar 30. un 31. punktu)
5.                     Valsts atbalsts – Komisijas un valstu tiesu pilnvaras – Valsts tiesu funkcijas – Komisijas lēmums uzsākt formālu atbalsta izmeklēšanas procedūru – Valsts tiesu pienākums izdarīt visus secinājumus no iespējamas pienākuma apturēt pārbaudītos pasākumus neizpildes – Tiesības apturēt attiecīgā pasākuma izpildi, noteikt jau izmaksāto summu atgūšanu un noteikt pagaidu pasākumus (LESD 108. panta 2. un 3. punkts) (sal. ar 32. punktu)
6.                     Prasība atcelt tiesību aktu – Pārsūdzami tiesību akti – Tiesību akti, kas rada saistošas tiesiskās sekas – Komisijas lēmums uzsākt formālu izmeklēšanas procedūru par valsts pasākumu, kas vairs netiek īstenots – Izslēgšana (LESD 107. panta 1. punkts, 108. panta 2.  un 3. punkts un 263. pants) (sal. ar 33.–38., 42. un 47. punktu)
7.                     Pagaidu noregulējums – Izpildes apturēšana – Pagaidu pasākumi – Noteikšanas nosacījumi – Steidzamība – Būtisks un neatgriezenisks kaitējums – Pierādīšanas pienākums – Finansiāls kaitējums – Tāda kaitējuma rašanās, kas atkarīgs no nenoteiktiem notikumiem nākotnē – Neapšaubāmi notikuša kaitējuma neesamība (LESD 278. un 279. pants; Vispārējās tiesas Reglamenta 104. panta 2. punkts) (sal. ar 53. punktu)
8.                     Pagaidu noregulējums – Izpildes apturēšana – Pagaidu pasākumi – Noteikšanas nosacījumi – Būtisks un neatgriezenisks kaitējums – Pierādīšanas pienākums – Finansiāls kaitējums – Situācija, kas var neatgriezeniski mainīt prasītājas sabiedrības pozīciju tirgū (LESD 278. un 279. pants) (sal. ar 53. un 54. punktu)
9.                     Pagaidu noregulējums – Izpildes apturēšana – Pagaidu pasākumi – Noteikšanas nosacījumi – Būtisks un neatgriezenisks kaitējums – Jau radies kaitējums – Atlīdzība, kas neietilpst pagaidu noregulējuma tiesvedības mērķos (LESD 278. un 279. pants; Vispārējās tiesas Reglamenta 104. panta 2. punkts) (sal. ar 58. punktu)
10.                     Pagaidu noregulējums – Izpildes apturēšana – Pagaidu pasākumi – Noteikšanas nosacījumi – Fumus boni juris – Būtisks un neatgriezenisks kaitējums – Kumulatīvs raksturs – Izmeklēšanas kārtība un pārbaudes veids – Pagaidu noregulējuma tiesneša novērtējuma brīvība (LESD 256. panta 1. punkts, 278. un 279. pants; Vispārējās tiesas Reglamenta 104. panta 2. punkts) (sal. ar 63. punktu)
Priekšmets
Pieteikums par pagaidu pasākumu noteikšanu, kura mērķis būtībā ir apturēt Komisijas 2014. gada 9. jūlija Lēmuma C(2014) 4537, galīgā redakcija, uzsākt formālu izmeklēšanas procedūru saskaņā ar LESD 108. panta 2. punktu attiecībā uz sabiedrības Airport Handling izveidi (SA.21420 (2014/NN) – Itālija – Airport Handling izveide) izpildi
Rezolutīvā daļa:
1)
pieteikumu par pagaidu noregulējumu noraidīt;
2)
2014. gada 29. septembra rīkojumu lietā T‑688/14 R atcelt;
3)
lēmuma par tiesāšanās izdevumiem pieņemšanu atlikt.